OKRESNÁ PROKURATÚRA BRATISLAVA III 
Vajnorská 47, 832 77 Bratislava 3

Číslo: 1 Pv 227/15/1103-18	Bratislava III 23.08.2016 
EEČ: 2-10-200-2016

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
povolanie: autoumývareň Super plus
väzba: nie 
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Bratislava III zo dňa 23.8.2016 spisová značka 1 Pv 227/15/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 03.04.2015 v čase o 15.40 hod na Sliačskej ulici v Bratislave na kopci pri železničnej trati stál pri tzv. „bongu“, ktoré slúži na aplikovanie marihuany a ako náhle spozoroval okolo prechádzajúcu hliadku PMJ KR PZ Bratislava sa rozbehol cez koľajisko smerom na Muškátovú ulicu, pričom po príchode hliadky sa zohol na zem a do trávy zahodil plastové vrecúško o rozmeroch 7x4 cm s obsahom zelenej sušenej rastliny, (konope) s hmotnosťou 566mg obsahujúce účinnú látku 20 mg tetrahydrokanabinol (THC), čo predstavuje minimálne jednu obvykle jednorazové dávky drogy, pričom marihuana (rastliny rodu Cannabis) je zmysle zákona č.139/1998 Z.z. o omamných látkach psychotropných látkach a prípravkoch v znení neskorších predpisov zaradená do I. skupiny omamných látok,  

Uznesením prokurátora Okresnej prokuratúry Bratislava III zo dňa 23.8.2016, spisová značka 1 Pv 227/15/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Prokurátor Okresnej prokuratúry Bratislava III vydal dňa 23. 06. 2015 pod sp. zn. 1 Pv 227/15/1103-10 uznesenie, ktorým podľa § 216 ods. 1 písm. a), b), c) Trestného poriadku podmienečne zastavil trestné stíhanie vedené proti obv. XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi  podľa § 171 ods. 1 Trestného zákona, ktorého sa dopustil na skutkovom základe uvedenom v enunciáte predmetného uznesenia.  

Podľa § 216 ods. 2 Trestného poriadku prokurátor určil v uznesení o podmienečnom zastavení trestného stíhania obvinenému skúšobnú dobu vo výmere 12 mesiacov, ktorá začala plynúť odo dňa nadobudnutia právoplatnosti uvedeného uznesenia o podmienečnom zastavení trestného stíhania. Uznesenie o podmienečnom zastavení trestného stíhania nadobudlo právoplatnosť dňom 10.07.2015, pričom skúšobná doba uplynula dňom 10.07.2016.  

	Z odpisu registra trestov Generálnej prokuratúry  SR zo dňa 22.08.2016  na obvineného vyplýva, že obvinený nebol počas trvania doby podmienečného zastavenia trestného stíhania  odsúdený, jediným záznamom v registri trestov obvineného naďalej zostáva iba záznam vzťahujúci sa k podmienečnému zastaveniu trestného stíhania v prejednávanej trestnej veci. 

	Z lustrácie Generálneho riaditeľstva Zboru väzenskej a justičnej stráže zo dňa 17. 08. 2016 vyplynulo, že obvinený nie je v súčasnosti vo výkone trestu odňatia slobody, ani vo väzbe. 

	Z  lustrácie v systéme AVÍZO vedeného Ministerstvom vnútra SR zo dňa 17.08.2016   vyplýva, že obvinený nie je v súčasnosti trestne stíhaný. 

	Z výpisu z Ústrednej evidencie priestupkov Ministerstva vnútra SR zo dňa 17.08.2016   však vyplýva, že obvinený sa v dobe plynutia doby podmienečného zastavenia trestného stíhania dopustil jedného  priestupku, a to dňa 24.04.2016, pričom sa jedná o priestupok na úseku bezpečnosti a plynulosti cestnej premávky, ktorý bol na mieste prejednaný a obvinenému ako priestupcovi bola za jeho spáchanie uložená bloková pokuta vo výške 40,- Eur. Vyhodnotením uvedenej skutočnosti mám za to, že uvedený priestupok, nakoľko je jednak celkom druhovo iného charakteru ako je prejednávaná vec a tiež s poukazom na jeho vyriešenie v najmiernejšej možnej forme, t.j. vo forme uloženia blokovej pokuty (t.j. nie v rozkaznom konaní, ani v riadnom správnom konaní pred správnym orgánom)  je iba celkom nepatrným vybočením obvineného z noriem riadneho vedenia života v skúšobnej dobe podmienečného zastavenia trestného stíhania, a z uvedeného dôvodu ani sám osebe nepredstavuje natoľko významnú prekážku, aby zabránila osvedčeniu sa obvineného v skúšobnej dobe. 

	Ako teda vyplýva z vyššie uvedených listinných dôkazov, ktoré predstavujú podklad k vysloveniu osvedčenia sa obvineného v skúšobnej dobe podmienečného zastavenia trestného stíhania, obvinený v priebehu skúšobnej doby viedol riadny život a teda splnil podmienky pre vyslovenie osvedčenia sa v skúšobnej dobe podmienečného zastavenia trestného stíhania. 

       	Podľa § 217 ods. 4 Trestného poriadku  právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania (§ 9 ods. 1 písm. e) Trestného poriadku). 

	Nakoľko boli splnené všetky podmienky pre postup podľa § 217 ods. 1 Trestného poriadku, rozhodol som tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Lukáš Hanniker
prokurátor